钦定古今图书集成/明伦汇编/人事典/第056卷 > 册府元龟 > 《愧恨》
## 钦定古今图书集成/明伦汇编/人事典/第056卷 > 册府元龟 > 《愧恨》

夫不能是耻，则为愧实多，虽悔可追者，饮恨何及？是
知君子作事谋始，可以远耻辱，砥名励节，不以私污
义。事若过举，或承之羞。其有言之不从，计有非允，或
功立而名辱，或行洁而道违，将义士之见非，惧长者
之所短，俯仰天地，惭䩄面目，是可忍也，洵孰甚焉！故
有愧情一集，伏恨而死者已。斯亦往者不谏，近乎知
耻在昔贤者其犹病诸。《若乃》名节自亏家道匪正然
诺之际信义无闻虽复终身恨之盖亦何嗟及矣。